# Banda W

La banda W és una part de la regió de microones de l'espectre electromagnètic. El seu rang de freqüències està comprès entre 75 i 111 GHz. Es troba just a sobre de la Banda V designada pel IEEE i compresa en el rang de freqüències (50-75; GHz) i se superposa amb la "Banda M" assignada per l'OTAN i compresa en el rang de freqüències (60–100 GHz). La Banda W s'utilitza per a investigacions amb ones mil·limètriques de radar, per a aplicacions militars de seguiment i apuntament amb radars, i per a altres aplicacions no militars.
La majoria de les càmeres d'ones mil·limètriques passives que s'usen per deteccions amb armes encobertes, operen a una freqüència de 94 GHz S'usa una freqüència d'aproximadament 77 GHz per a aplicacions de radar en navegadors de bord dels vehicles. La finestra de ràdio atmosfèrica, de freqüència 94 GHz està en ús en projeccions d'imatge de radars d'ones mil·limètriques, per a aplicacions en el camp d'astronomia, defensa, i seguretat.
Hi ha una arma no gaire letal, que utilitza ones mil·limètriques de microones per escalfar una capa fina de la pell humana fins a una temperatura intolerable per tal d'allunyar la persona apuntada. Un tret de 2 segons, a una freqüència de 95 GHz, a l'angle desitjat, s'escalfaria la pell humana fins a una temperatura de 130 °F (54 °C) amb una profunditat de (0,4 mm). Als Estats Units, les forces armades i el cos dels Marines utilitzen actualment aquest tipus de sistemes actius.
El segment de freqüències 71–76 GHz/81–86 GHz de la Banda W ha estat assignat per la Unió Internacional de les Telecomunicacions (UIT). Gràcies a l'increment de l'espectre radioelèctric i la congestió de l'òrbita a baixes freqüències, les assignacions per a aplicacions satèl·lit de la banda W estan creant un gran interès en operadors comercials de serveis via satèl·lit, però, encara no s'ha implementat cap projecte comercial en aquestes bandes.

## Vegeu també

* Radar
* Banda L
* Banda S
* UHF
* VHF
* HF
* Banda Ku

## Bandes de microones

L'espectre de microones es defineix usualment com l'energia electromagnètica que va des d'aproximadament 1 GHz fins a 100 GHz de freqüència, encara que un ús més antic inclou freqüències una mica més baixes. La majoria de les aplicacions més comunes es troben dins del rang d'1 a 40 GHz. Les bandes de freqüències de microones, segons la definició de la Radio Society of Great Britain (RSGB), es mostren en el següent quadre :
| banda L | 1 to 2 GHz |
| banda S | 2 to 4 GHz |
| banda C | 4 to 8 GHz |
| banda X | 8 to 12 GHz |
| banda K$_u$ | 12 to 18 GHz |
| banda K | 18 to 26.5 GHz |
| banda K$_a$ | 26.5 to 40 GHz |
| banda Q | 30 to 50 GHz |
| banda U | 40 to 60 GHz |
| banda V | 50 to 75 GHz |
| banda E | 60 to 90 GHz |
| banda W | 75 to 110 GHz |
| banda F | 90 to 140 GHz |
| banda D | 110 to 170 GHz |

## Referències

* ↑ «Raytheon's Silent Guardian Millimeter wave weapon». Arxivat de l'original el 2007-01-28. [Consulta: 16 abril 2010].
* «Multifuncional Automotive Radar Network (RadarNet)». 5th Framework Programme Information Societies Technologies (IST). Arxivat de l'original el 2008-11-20. [Consulta: 16 abril 2010].
* The design of a real-time 94 GHz passive millimetre-wave Imager for Helicopter operations, R. Appleby, R. Anderton, N. Thomson, J. Jack, Proc. SPIE, 5619 , pp. 38 (2004).doi:10.1117/12.581336
* R. Ludwig, P. Bretchko, RF Circuit Design, Theory and Applications, Prentice Hall NJ, 2000.
* http://hypertextbook.com/facts/2000/MaxLipkin.shtml

## Enllaços externs

* A cloud radar at 94 GHz Arxivat 2009-07-05 a Wayback Machine.